google/wiki40b huggingface dataset:
Leo Tiik

Leo Tiik (15. september 1910 Tallinn – 16. juuni 1996 Tartu) oli eesti majandusgeograaf, raamatukogundustegelane, ajaloolane ja koduloolane.
Ta õppis 1918–1924 Tallinna poeglaste 1. algkoolis ja 1924–1929 Tallinna poeglaste kommertsgümnaasiumis.
Sügisel 1929 astus Tartu Ülikooli õigusteaduskonna majandusteaduse osakonda. 
Töötas 1931–1935 Tallinna Keskraamatukogus ja 1935–1939 Tartu linnaraamatukogus. 
Alates 1944. aastast oli ta majandusgeograafiaõppejõud TPI-s ja 1954–1977 TRÜ-s. 
1950–1953 Eesti NSV Teaduste Akadeemia keskraamatukogu direktor.
1961–1996 oli ta Tartu Ülikooli Raamatukogu nõukogu liige.
Geograafiakandidaat (1958), dotsent (1959).
1955–1961 TRÜ matemaatika-loodusteaduskonna prodekaan.

Isiklikku

Diplomaat Simmu Tiik on tema poeg.
Võhma mõis

Võhma mõis (saksa keeles Wöhma) oli Kiikla mõisa karjamõis Jõhvi kihelkonnas Virumaal.
Kõnnu vald (1939)

Kõnnu vald oli vald Harjumaal aastail 1939–1950.
1939. aastal oli vallas 3851 elanikku, territooriumi suurus oli 21 239,44 ha.
Esimene vallavanem oli Kaarel Heinver.
13. augustil 1941 valiti vallavanemaks Arved Heinsoo, kellele valla täitevkomitee esimees Valter Eslon asjaajamise ja kassa üle andis.
Vald kuulus Riigivolikogu 17. valimisringkonda, kust oli valitud Jakob Kalle.

Väljavõte Vabariigi Presidendi otsusest nr. 87 – 7. oktoobrist 1938 (RT 1938, 87, 776)

16. Kõnnu vald – maa-alaga, mis moodustub: a) senise Kõnnu valla maa-alast, välja arvatud talude nr. A-57, A-59–A-61, A-63, A-64, A-23 ja A-171 lahus-heinamaatükkide ning Kolga metskonna Suru metsandiku kvartaali nr. 66 maa-alad; b) senise Kolga valla Hara küla idapoolse osa maa-alast; c) senise Aaspere valla Valgejõe küla, Sammelselja, Ristlaane, Papli ja Mikupõllu talude maa-aladest ning Joaveski vabriku töölismajade piirkonnast; d) senise Palmse valla Joaveski vabriku piirkonnast.
Turu Inter

Ajalugu

FC Interi asutas 1990. aastal Stefan Håkans. Klubi alustas tegevust noorteklubina, kuid 1992. aastal loodi ka täiskasvanute meeskond, mis alustas mängimist Soome neljandal liigatasandil (Kolmonen). Järgmisel hooajal võttis Inter üle rahalistes raskustes oleva kohaliku klubi Turun Toverit koha Kakkonenis. Peatreener Timo Sinkkonen tõi klubisse uusi mängijaid, ning klubi lõpetas hooaja esikohaga ja tõusis esiliigasse (Ykkönen).
1995. aastal võitis Inter Ykköneni ja jõudis Soome karikavõistlustel (Suomen Cup) poolfinaali. 1996. aastal tugevnes klubi uute mängijatega, ning kuna mõlemad Turu parimad meeskonnad mängisid nüüd Veikkausliigas, siis löödi klubi pealtvaatajate rekord kui kohalikku derbid (TPS vs. Inter) oli vaatamas 8 200 pealtvaatajat.
1997. aastal langes klubi Veikkausliigast jäädes viimaseks, kuid tõusis kohe järgmisel hooajal tagasi. Meeskonna tugevdamiseks osteti uued võõrmängijad (sh. Richard Teberio ja Fernando della Sala). Sellest ajast peale lõpetas klubi järjekindlalt 7. kuni 4. kohal liigas, ning pidevalt tuli klubisse juurde nii võõrmängijaid kui ka noori talente oma noorte akadeemiast.
2006. aasta hooajal vallandas Inter oma senise peatreeneri Kari Virtaneni ja palkas uueks peatreeneriks hollandlase Rene van Eck. Pärast seda hooaega läks van Eck tagasi Šveitsi, kus ta asus juhendama klubi FC Wohlen, ning Interis võttis juhendamise üle teine hollandlane Job Dragtsma.
2008. aastal juhtis Inter liigat kohe algusest peale ning pärast viimase vooru mängu FF Jaroga tulid nad Soome meistriks.
Machu Picchu

Ajalugu

Machu Picchu ehitus algas umbes aastal 1440. Seni pole teada, kes on Machu Picchu ehitanud, arvatakse et ehituse algataja oli inkade valitseja Pachacutec. Machu Picchus ja selle ümbruses elas enam kui 1200 inimest, teiste seas preestrid.
Linnas elati kuni 1532. aastani, kui inkade impeeriumi vallutasid Hispaania konkistadoorid. Machu Picchu mahajätmise põhjus pole täpselt teada. 
Esimene teadaolev Macchu Picchu välismaalasest külastaja oli 1911. aastal ameerika arheoloog Hiram Bingham III, kes võttis sealt kaasa hulga esemeid. Peruu valitsus on pidanud Yale'i Ülikooliga läbirääkimisi, et saada tagasi ligi 40 000 Machu Picchust pärit irdmuistist.
François Leclerc du Tremblay

François Leclerc du Tremblay (4. november 1577 – 17. detsember 1638), tuntud ka nimega isa Joseph (prantsuse keeles Père Joseph) oli Prantsuse kaputsiini munk, müstik ning kardinal Richelieu usaldusalune ja agent. Ta oli esimene, kes sai hüüdnime "hall kardinal", mis tähistab suure mõjuvõimuga nõuandjat või otsustajat, kes tegutseb salajas või mitteametlikult.

Elulugu

Leclerc oli Pariisi parlamendi palvekoja eesistuja Jean Leclerc du Tremblay ja Marie Motier de Lafayette'i vanim poeg. Poisieas sai ta põhjaliku klassikalise hariduse ning 1595. aastal reisis pikalt Itaalias. Naastes alustas ta karjääri sõjaväes. Ta teenis Amiensi piiramise ajal 1597. aastal ning saadeti seejärel erisaatkonnaga Londonisse.
1599. aastal loobus Leclerc, keda sel ajal tunti parun de Mafflier'na, ilmalikust elust ning liitus kaputsiinide ordu kloostriga Orléansis. Ta võttis usuelu innukalt vastu ning temast sai silmapaistev jutlustaja. 1606. aastal aitas ta Fontevrault' nunnal Antoinette d'Orléansil rajada reformitud ordu Filles du Calvaire ("Kolgata tütred") ning kirjutas nunnadele usulise pühendumise käsiraamatu. Oma usulise innukuse mõjul saatis ta misjonäre hugenottide keskustesse.
Poliitikasse siirdus ta Louduni konverentsidel, kus ta paavsti saadiku ja kuninganna usaldusalusena astus vastu Gallia kiriku taotlustele, mida toetasid parlament ja kõrgaadel, ning veenis neid gallikaanluse ketserlikus loomuses. 1612. aastal algas tema isiklik, tänini mitte päris selge iseloomuga suhe Richelieu'ga, mis nii ajaloos kui ka legendides sulatasid ühte Richelieu ja algse "halli kardinali". Leclerci hüüti nii tema halli mungarüü tõttu.
1627. aastal aitas Leclerc kaasa La Rochelle'i piiramisele. Puhtusuliselt kaalutlustel abistas ta Richelieu'd ka Habsburgide vastu. Ta unistas Euroopa äratamisest uuele ristisõjale türklaste vastu ning uskus, et Austria keisrikoda takistab Euroopat jõudmast üleüldise rahuni, mis ristisõja võimalikuks teeks. Richelieu' agendina mõjutas ta Regensburgi riigipäeva 1630. aastal tõrjuma keisri agressiivsust ning seejärel soovitas sissetungi Gustav II Adolfile, õigustades protestantlike armeede kasutamist enda jaoks sellega, et üks mürk aitab teise vastu.
Nii sai mungast sõjaminister ning ta pühendus diplomaatiale ja poliitikale, säilitades küll ranguse ja karskuse isiklikus elus. Ta suri 1638. aastal, kui talle anti kardinaliseisus. Legend, mille kohaselt Richelieu külastas teda surivoodil ning ergutas surijat sõnadega "Julgust, isa Joseph, me võitsime Breisachi", ei vasta tõele.
Hästholmen

Hästholmen on saar Soome lahes, Soome ranniku lähedal.
Saar on 1,5 km pikk ja 0,6 km lai, maksimaalne kõrgus merepinnast on 16 m.
Saarel asub Loviisa tuumajaam.
VII üldlaulupidu

Kava

Kavas oli 28 laulu, millest erandina eesti autorite teosed ei olnud vaid kaks lastekoorilaulu. Välisautoritelt olid ka 4 puhkpilliorkestrite pala.
Ricardo Oliveira

Klubikarjäär

2015. aasta jaanuaris suundus Oliveira tagasi kodumaale, liitudes Brasiilia kõrgliiga klubiga Santos.
2015. aasta mais võitis ta klubiga São Paulo osariigi meistrivõistlused Campeonato Paulista ning oli 11 väravaga liiga turniiri suurim väravakütt. Pärast seda pikendas ta algselt vaid viis kuud kestnud lepingut 2017. aasta detsembrini. Edukaks osutus hooaeg ka Brasiilia kõrgliigas. Ta oli 20 väravaga liiga suurim väravakütt ja valiti kõrgliiga hooaja sümboolsesse koosseisu. Santos lõpetas hooaja seitsmenda kohaga.
2016. aasta esimeses pooles võitis Santos taas São Paulo osariigi meistrivõistlused ning Oliveira lõi finaalmängus Audaxi vastu otsustava värava.
Kuigi 2017. aasta hooaega segasid vigastused, suutis ta kõrgliigas lüüa kaheksa väravat. 2017. aasta detsembris, mil ta ei õnnestunud uut lepingut sõlmida, lahkus ta klubist.
Juba päev pärast Santosest lahkumist sõlmis ta kaheks aastaks lepingu teise Brasiilia kõrgliiga klubiga, Atlético Mineiro. 2018. aasta hooajal lõi ta Brasiilia kõrgliigas 13 väravat, millega oli liigas teisel kohal.

Klubikarjäär

Debüüdi Brasiilia rahvuskoondises tegi ta 2004. aasta Copa América viimases alagrupimängus 14. juulil Paraguay vastu. Veerandfinaalis 18. juulil lõi ta värava Mehhiko vastu – see oli tema esimeseks väravaks koondise särgis. Brasiilia tuli lõpuks turniiri võitjaks.
Pärast seda sekkus Oliveira regulaarselt Brasiilia koondisemängudes Adriano, Robinho ja Ronaldo asemele vahetusest. Ta kuulus Brasiilia koondisse ka 2005. aasta FIFA konföderatsioonide karikaturniiril, mis ka võideti. 2006. aasta maailmameistrivõistlustest jäi ta vigastuse tõttu eemale.
Mari Kamp

Mari Kamp (sündinud Mercedes; 14. märts 1915 Tallinn – 27. jaanuar 2007) oli eesti laulja (sopran) ja näitleja.
Mari Kamp sündis Jaan Kampi ja Marie Pralitsi perekonna ainsa lapsena. Ta õppis Tallinna Tütarlaste Kommertsgümnaasiumis ja Tallinna Konservatooriumis.
1935. aastal laulis ta Estonia Teatri abikooris ja alates 1936. aastast kooris, aastatel 1939–1944 töötas ta samas solistina. Rahvasuus pälvis tiitli "primadonna".
Mari esimene abikaasa oli riigimehe Jaan Poska poeg Jaan Poska. Teine abikaasa oli Einar Boreus, kellega koos läks Mari Rootsi.
1944–1945 töötas Kamp Stockholmis China Revy-s, seejärel 1945–1955 Göteborgi Stora Teaternis.
Francisco Ou

Francisco H. L. Ou (sündinud 5. jaanuaril 1940 Hsinchus) on Hiina Vabariigi diplomaat.
Aastail 1984–1985 oli ta Hiina Vabariigi suursaadik Nicaraguas, 1990–96 ja 2003–2008 Guatemalas ja 2008–2009 välisminister.
Jenni Vartiainen

Jenni Mari Vartiainen (sündinud 20. märtsil 1983 Kuopios) on soome lauljatar ja laulukirjutaja. 
Ta sai tuntuks tüdrukuteansambli Gimmel liikmena (2002–2004). 
Aastal 2007 alustas ta soolokarjääri ja avaldas oma esimese sooloalbumi "Ihmisten edessä", mille parim koht Soome ametlikus edetabelis oli kuues. Järgmine album "Seili" (2010) jõudis edetabelis esimesele kohale, seda müüdi rohkem kui 145 000 tükki ja see tõusis Soome muusikaajaloos kõige rohkem müüdud 30 heliplaadi hulka. Oktoobris 2013 ilmus tema kolmas album "Terra", mis läks kohe esimesel nädalal edetabeli tippu.
Vartiainen on saanud 9 Emma kuju, mis on Soome tähtsaim muusikaauhind, tema plaate on ostetud kokku üle 300 000 ning tema nimi on jõudnud Soome muusikaajaloo 70 kõige populaarsema muusikaartisti hulka.
Paul Ott

Paul Ott (6. veebruar 1930 Otepää vald, Tartumaa – 2010) oli Eesti metsateadlane.

Elulugu

Paul Ott on väiketalupidajast sepa poeg ja Ingmar Oti isa.
Lõpetas 1949 Otepää Keskkooli, 1954 EPA metsanduse ja maaparanduse teaduskonna, 1965 aspirantuuri. Täiendas end 1970 ja 1985 Moskva Metsatehnika Instituudi täienduskursustel. 
Oli 1954–62 EPA metsakasvatuse kateedri vanemlaborant, 1965–66 vaneminsener, 1966–89 assistent, 1989–92 vanemõpetaja, 1992– EPMÜ metsakasvatuse õppetooli vanemõpetaja, aastast 1996 dotsent. Pidanud loenguid botaanikast, metsanduse alustest, dendroloogiast, metsakultuuridest, -kasvatusest ja -selektsioonist, aastast 1975 metsandusteaduskonna õppe- ja menetluspraktika üldjuhendaja.

Teadustöö

Uurinud kase vorme, eriti maarjakaske (karjala kaske). Töid kaseseemnete kvaliteedi, kase istutusmaterjali kasvatamise ja kase vormide leviku, kasvatamise ja kvaliteedi kohta. LUS-i ja Metsaseltsi liige.
Skeemipesa

Skeemipesa on blogi, mis tutvustab Eestis ja mujal maailmas tehtud elektrotehnilisi projekte ning ideid. 
Ühtlasi on Skeemipesa ka Eesti hackerspace, kus korraldatakse töötube, remondikohvikuid ning muid interaktiivseid kokkusaamisi elektri, elektroonika ja robootika teemadel. Eesmärk on arendada ja populariseerida Eesti elektrotehnikaalast teadustegevust, kaasata noori inimesi isetegemisse, teadusse ja inseneeriasse. Skeemipesa alustas tegevust 1. aprillil 2013.
Rossija (laevaklass)

Tehnilised andmed

Rossija-klassi laevad on 80,22 m pikad. Nende laius on I seerial 12,50 m, II ja III seerial 14,00 m. Laeva süvis on 1,90 m. Sügavas vees võib laev arendada kiirust kuni 11 sõlme ehk 20,5 km/h.
Laev võib peale võtta 233 (I–II seeria) või 259 (III seeria) reisijat. Kajutid olid 1-, 2-, 4-, 6- ja 8-kohalised. Lisaks võib laev peale võtta 25 (I–II seeria) või 40 (III seeria) t kaupa. Laevaperes on 45 liiget. Täislastis laeva veeväljasurve on 1003 t.
Laeva jõumasina moodustavad 2 diiselmootorit, millest kummagi võimsus on 400 hj ehk 294 kW.
Kajutites olid kraanikausid. Laeval oli 2 restorani ja 2 salongi.
Sarnased jõelaevade projektid olid Jerofei Habaron (tüüp 860) ja Dunai (tüüp 305).
Alates 1990. aastatest tehti veel kasutusse jäänud laevadel sageli ümberehitustöid nende kaasajastamiseks ja mugavuse suurendamiseks. Suure arvu reisijate mahutamiseks mõeldud kajutid likvideeriti ja nende asemele rajati näiteks baarid. Mõned kajutid varustati duširuumiga. Selle käigus vähenes reisijate arv, mida laevale sai võtta, umbes 140-ni. 4 päästepaadist jäeti alles vaid 2.
Kestlik turism

Turism ja reisimine

Ilma reisimiseta ei ole turismi, nii et idee kestlikust turismist on tihedalt seotud ideega kestlikust liikumisest. 
Kaks asjakohast arutelu on turismi sõltuvus fossiilkütustest ja turismi mõju kliimasoojenemisele. 72% turismi CO₂ emissioonist tuleb transpordist, 24% majutusest ja 4% kohalikest tegevustest. Lennundus hõlmab transpordi CO₂ emissioonidest 55% (või 40% turismi kogusummast). Kuid kui arvestada kõikide turismiga seotud kasvuhoonegaaside emissiooni ja seda, et lennundusgaasid on tehtud kõrgetel kõrgustel, kus efekt kliimale on võimendatud, on lennundus üksi vastutav 75% kliimamõjude eest.

Sotsiaalsed ja majanduslikud aspektid

Globaalsed majandusteadlased ennustavad jätkuvat rahvusvahelist turismi kasvu, suurus sõltub kohast. Ühe maailma suurima ja kiiremini kasvava tööstusena tekitab see kasvav tõus palju stressi järelejäänud bioloogiliselt mitmekesistele elupaikadele ja põliselanike kultuuridele, mida kasutatakse massturismi toetuseks.
Juhan Sütiste tee

Juhan Sütiste tee (lühendatult J. Sütiste tee või Sütiste tee) on tänav Tallinnas Mustamäe linnaosas Mustamäe asumis.
Tänava nimi võeti kasutusele 1968. aastal.
Juhan Sütiste tee on nimetatud Juhan Sütiste auks.
Boothia laht

Boothia laht (Gulf of Boothia) on Põhja-Jäämere laht Põhja-Ameerika põhjakaldal, osa Loodeväilast.
Lahe pikkus põhja-lõuna suunas on umbes 520 km, laius umbes 220 km, sügavus kuni 275 m.
Kirdes piirneb laht Baffini saarega.
Orbiit

Keskmise kõrgusega orbiidid

Keskmised kõrgusega orbiidid asuvad maalähedaste orbiitide ja geostatsionaarse orbiidi vahel, umbes 20 000 km kõrgusel. Orbiitidel olevate satelliitide tiirlemisperiood on umbes 12 tundi. Kasutatakse peamiselt satelliitnavigatsiooni satelliitide, näiteks GPS-i, GLONASS-i ja Euroopa Galileo satelliitide jaoks.
Lasteaed

Lasteaed on koolieelne lasteasutus, kus eelkooliealised lapsed omandavad alushariduse.
Lasteaed on ka lastesõime ja erilasteaia kõrval üks koolieelse lasteasutuse liike.
Sevas Tra

Kriitikute hinnangud

Album sai enamasti positiivseid hinnanguid. Allmusic andis Sevas Trale 4 tärni 5-st, kommentaariga: ''"Sevas Tra" on plaat, mis tõuseb kõrgele goth metal'i paremikku''. CMJ andis eriti positiivse hinnangu, kirjutades: ''Kui sa oled mees, tee endale teene. Ära ole šovinistlik kuradi nägu, kes arvab, et naised ei suuda nii hästi purustada kui mehed suudavad. Otep Shamayal on nii sügav ja halva eelaimusega hääl, mis hirmutaks isegi hundi oma kutsikatest eemale. Ei saa märkimata jätta ka tema death metal'i growle, mis on rohkem munadega kui 95%-l nu metal'i piripillidel, kes raiskavad õhuruumi peavoolu rokiraadiotes''.

Muusika

"Sevas Tra" on nu metal'i stiilis album, millel on tugevad mõjutused death metal'ist. Elemente on groove metal'ist, funk metal'ist, alternative metal'ist, rap metal'ist, grindcore'ist ja hiphopist. Laul "Jonestown Tea" sisaldab spoken wordi elemente. Vokaalid koosnevad growlimisest, screamimisest ja räpist. Growlimine albumil on üks näide albumi grindcore'i ja death metali elementidest. Samuti on albumil death metalile omaseid kitarririffe. Albumit on võrreldud Cannibal Corpse'i, Metallica, Skinlabi ja Slipknotiga. Allmusic kirjeldas albumit: ''raskemakõlalisem kui Slipknot''. "Sevas Tra" laulusõnade teemaks on organiseeritud religioon ja kuritarvitamine. Otep Shamaya on öelnud, et Sevas Tra ''on lugu elu keerdkäikudest ja mida sa teed nende ületamiseks või hoopis mida sa teed, et nad neelaksid su alla''. Laul "Jonestown Tea" räägib lapse seksuaalsest väärkohtlemisest. Paljud usuvad, et see on Otep Shamaya enda kogemustest, keda kasutas ära tema isa. Seda laulu kasutas päriselus üks teismeline, keda koos õega kuritarvitas nende isa, et teavitada oma ema isa poolsest seksuaalsest ahistamisest. Otep Shamaya enda kommentaar laulule "Jonestown Tea":
Ma tahtsin albumi jaoks midagi dramaatilist teha. Ühel meie bändiproovil oli juhtkond sealsamas ja mõned inimesed plaadifirmast samuti meid jälgimas ja me lihtsalt hakkasime improviseerima... Laulu lõpuks, mis oli umbes 13 või 14 minutit hiljem, olid inimeste suud ammuli. Ma läksin sellesse teise kohta ja ei saanud tegelikult aru, mis oli juhtunud. Midagi tähelepanuväärset oli juhtunud. Kui suutsime sellest läbi minna, olid kõik nagu: ''Kust see tuli?''. Mina otsustasin, et see oli midagi olulist, mida ma tahtsin albumi kaudu väljendada ja edastada.
Otep Shamaya on nimetanud organiseeritud religiooni ''valeks''. Paljud inimesed on eksitavalt laulu "Menocide" pidanud meestevastaseks lauluks. Otep on aga öelnud, et laul ei väljenda viha meeste vastu, vaid naistele suunatud vägivalla vastu.
Jonne Aaron

Jonne Aaron Liimatainen (sündinud 30. augustil 1983 Tamperes) on Soome laulja.
Ta on ansambli Negative laulja ja laulukirjutaja.
Ta kasutab oma teist eesnime perekonnanimena, sest tema perekonnanimi on enamikule välismaalastele keeruline.
Jonne Aaronil on noorem vend Ville Liimatainen, kes on samuti muusik, ja vanem vend Tommi Liimatainen, kes on tema mänedžer.
14-aastaselt kolis Jonne koos Villega Rahola peretugikeskusesse, sest nende vanemad tarvitasid liialt alkoholi.
Jonne teadis juba noorena, et tahab saada rokitäheks. Oma esimese laulu "God Likes Your Style" tegi ta 12-aastaselt. Ta on ise öelnud, et kitarr takistas teda halvale teele minemast.
Ta oskab mängida kitarri ja veidi ka klaverit, trumme ja bassi.

Isiklikku

Jonne on 1,78 m pikk ja kaalub 59 kg. Tal on sinised silmad.
Boniniit

Boniniit on vulkaaniline kivim. Boniniiti koos sarnase koostisega sanukiidiga peetakse primitiivseks andesiidiks; boniniit tekib purskekivimina, aga sanukiit tekib intrusioonides.
Boniniit koosneb klaasjas põhimassis asuvatest pürokseeni ja oliviini fenokristallidest, leidub ka andesiini ja hüpersteeni fenokristalle. Boniniidile on omane suur magneesiumisisaldus ja väike titaanisisaldus (oksiidide mahuprotsendid vastavalt 8–15% ja 0,5%). 57–60% kivimist moodustab ränidioksiid.
Boniniit tekib saarkaarte eel magmast, mille tekkepõhjuseks on sukelduvast laamast eralduvad lenduvad ühendid (peamiselt vesi), mis alandavad laama kohal oleva vahevöö kiilu sulamistemperatuuri ning põhjustavad selle osalise sulamise. Vee allikaks on vett sisaldavad mineraalid. Neid on merepõhja moodustanud laamas rohkelt, sest vesi ringleb ookeani keskmäestikus tekkinud kuumades, kuid lõhelistes kivimites. Kuna see magma on tekkinud mantli teisesel sulamisel (esimesel sulamisel tekib basalt), siis on raskete metallide sisaldus boniniidis väike. Ofioliitset boniniiti peetakse samuti saarkaartes tekkinuks. Protsessi käigus jaguneb peridotiidist tekkinud magma saarkaartes asuvaks toleiidiks ja saarkaarte eel tekkivaks boniniidiks.
Nimetus "boniniit" on tuletatud Bonini saarte järgi. Boniniidile andis nime Petersen aastal 1890.
Boniniiti leidub mitmel pool üle maakera, põhiliselt Vaikse ookeani ümbruses, aga ka Küprosel. Aastal 2009 õnnestus esimest korda jälgida vulkaanipurset, milles tekkis boniniiti moodustav laava.
Oldendorfer Totenstatt

Leiud

Kohtade 2 ja 4 kambritest on leitud erinevates kihtides kellpeekrite, kerajate anforate ja Nöörkeraamika kultuuride jäänukeid.
Kuldtsiitsitaja

Levila

Kuldtsiitsitaja on levinud Euraasia taigavööndis Soomest läbi Siberi kuni Hiina kirdeosa, Korea, Jaapani põhjaosa, Kuriilide ja Kamtšatkani. Talvitub Aasia kaguosas Indiast ja Lõuna-Hiinast Malai saarestikuni. Soomes on ta väga haruldane ebajärjekindel haudelind, 
Eestis eksikülaline. Kuldtsiitsitajat vaadeldi Eestis esmakordselt 1972. aasta juunis Soome lahes asuval Malusi saarel.

Välimus

Üldpikkus 14–15,5 cm.

Elupaik

Kuldtsiitsitaja asustab lopsaka taimestikuga soiseid niite ja põõsastikke jõelammidel, metsaservi, subalpiinseid põõsasniite. Tema meeliselupaiku on kõrgrohustud, kus kasvab hobuoblika puhmaid.

Pesitsemine ja toit

Pesa rajab maapinnale puhma varju. Kurnas 4–5 muna. Toiduks on putukad ja seemned.
Saabub mai lõpus-juuni alguses, lahkub augustis.
Bossieri vald

Ajalugu

Vald moodustati 1843. aastal.
Henie-Onstadi Kunstikeskus

Henie-Onstadi Kunstikeskus on muuseum Norras Bærumi vallas Høvikoddenis.
Keskuse lõi mitmekordne iluuisutamise maailmameister ja olümpiavõitja Sonja Henie koos abikaasa Niels Onstadiga 1968. aastal.
Praegune kunstimuuseumi direktor on Karin Hellandsjø.
Selles artiklis on kasutatud ingliskeelset artiklit en:Henie-Onstad Art Centre seisuga 25.04.2009.
Copyleft

Copyleft on autoriõiguse kasutamine eesmärgiga eemaldada seaduse poolt vaikimisi seatud piirangud teose levitamisel ning teose modifikatsioonide loomisel nõudega, et samasugused levitamis- ning muutmisvabadused säiliksid ka esialgse teose põhjal loodud töödel.
Copyleft on sõnamäng, mis põhineb inglise sõnal "copyright" (autoriõigus, otsetõlkes "kopeerimisõigus" või "koopiaõigus"). Copyleft on justkui äraspidine autoriõigus: kui autoriõigus on loodud eesmärgiga säilitada autori kontroll teose kopeerimise, levitamise ning teosesse muudatuste tegemise üle, siis copyleft on loodud eesmärgiga säilitada teose levitamis- ning muutmisvabadus kasutajate ning järgmiste autorite jaoks. Copyleft'i põhimõtet rakendatakse tavaliselt vabakasutuslitsentsi abil. Esimene ja vaba tarkvara juures kõige levinum copyleft-litsents on GNU GPL.

Ajalugu

Copyleft'i idee lõi Richard Stallman töötades ühe Lispi interpreteerija kallal. Symbolics (firma) küsis Stallmanilt, kas nad võivad seda kasutada, ja Stallman oli nõus oma lähtekoodi neile avaliku domeeni all andma. Symbolics tegi mitmeid parandusi, aga kui Stallman küsis nende paranduste lähtekoodi, polnud Symbolics nõus talle seda andma. Stallman nimetas selle omanduslikuks tarkvaraks ja hakkas töötama selle elimineerimise nimel. Stallman pidas ebapraktiliseks püüda kaotada kehtivat autoriõiguse seadust. Seetõttu otsustas töötada seaduste piires. Ta lõi oma kasutuslitsentsi GNU GPL-i, mis oli esimene copyleft'i litsents.
Arvatakse, et sõna copyleft on tulnud programmist Tiny BASIC. Selles sisaldusid väljendid nagu "@copyleft" ja "kõik valed kaitstud", naljatamaks tuntud väljendite "copyright" ja "kõik õigused kaitstud" üle. Stallman ise ütleb, et väljend on pärit Don Hopkinsilt, kes saatis talle kirja 1984. või 1985. aastal, milles oli öeldud: "Copyleft – kõik õigused kaitstud". Sõna copyleft kasutas Principa Discordia ja arvatakse, et Hopkins võis oma väljendi sealt saada. Ray Johnson kasutas seda väljendit veelgi varem kunstis.
Eerik Inari

Eerik Alfred Leopold Inari (kuni 1937 Erik Alfred Leopold Pipenberg, 20. aprill/2. mai 1897 Tartu – 31. detsember 1998 Bonn, Bad Godesberg) oli eesti geograaf.
Ta lõpetas 1931 Tartu Ülikooli, sai 1944 Berliinis dr. phil. kraadi. 
Vabariigi Valitsuse otsusega 30. novembrist 1939 vabastati ta Eesti kodakondsusest. Ta on töötanud ülikoolides Tartus, Poznanis, Hamburgis jm. Inari oli üks Balti Instituudi asutajaid 1961. Saksamaal elas E. Inari peamiselt Bonnis. Tema peamisteks uurimisteemadeks olid linnageograafia (Pärnu, Kuressaare, Petseri jt.) ja geomorfoloogia (Mustoja kõrgustik ja Pihkva järve lääneranniku ja saarte loodus).